Notum sit omnibus presentibus et futuris quod Raynaldus Bisalmeni, de Braio, dedit Sanctæ-Mariæ Pruliacensi, et omnibus ibidem Deo servientibus, quartam partem nemoris Plani-Solii, et iterum a Plano-Solio, quicquid ipse possederat usque ad puteum Stephani Sextarii, et fossetum quod dividit parrochiam Sancti-Aniani et parrochiam Villebloveni, et tendit versus Jardin; et tres partes terræ circa Villerium, et septem denarios census quos monachi Sancti-Remigii reddunt; excepta illa terra quam Stephanus Sextarius, tempore hujus donationis, tenebat. Hoc donum vero apud Braiacense castrum Gualo miles, de cujus feodo erat, precatu comitis Theobaldi, predictis monachis, perpetuo possidendum, pro sua, suorumque redemptione concessit. Hujus rei testes sunt..... Istud etiam donum Maria uxor predicti Rainaldi, et Teobaldus, filius ejus, filiaque ejus Heluisa et ceteri infantuli, prescriptis monachis laudando concesserunt. Cujus rei testes sunt Hugo Esventez.... Et iterum Ansellus Bisalmeni, precatu fratris sui Rainaldi, hoc donum prefatis monachis concessit, coram is testibus: Herberto Rufo qui hoc ipsum laudavit.....